Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: összes foglalkoztatott létszáma 10 fõnél kevesebb és megfelel a 2004. évi XXXIV. törvény (KKVtv.) 3. § (3) bekezdésében foglaltaknak és nem minõsül az (1), illetve (2) bekezdése szerint kis- vagy középvállalkozásnak.
Paragraph Index: 310

10. A lejárt lekötött betéteket az alábbiak szerint kell számításba venni: – amennyiben az ügyfél megújítja a betétet, akkor annál a lejáratnál kell jelenteni, ahová a megújítás után sorolandó; – a folyamatos lekötésû betéteket (amelyek az ügyfél közremûködése nélkül kerülnek újra lekötésre) továbbra is a lekötött betétek állományában kell szerepeltetni, az eredeti lejáratnál; – ha a betétet a folyószámláról kötötték le, és lejárat után a hitelintézet visszahelyezi a betétösszeget a folyószámlára, akkor a lejárt betétet a látra szóló és folyószámlabetétek között kell jelenteni; – ha az ügyfél nem újítja meg a betétet, de a hitelintézet újralekötés nélkül is az eredeti betétszerzõdésben rögzített változatlan feltételeket biztosít, a lejárt betétösszeget a lekötött betétek között kell szerepeltetni, az eredeti lejáratnál; – ha az ügyféllel kötött eredeti szerzõdés értelmében a határozott idõre lekötött betét a lejárat után futamidõ nélküli betétté alakul át, a lekötött betétek között kell jelenteni, eredeti lejárata szerint.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes